Lo-Renz-O/malagasy-sentence huggingface dataset:
Feno fenofeno mamenoféno mamenomeno 87 fetra fepétra mamepétra mamemetra 88 fesaka fesapésaka mamesapésaka mamesamesana 89 feta fetafeta mametafeta mametameta 90 fetaka fetapétaka mametapétaka mametametaka 91 fetrika fetripétrika mametripétrika mametrimetrika 92 fetsaka fetsapétsaka mametsapétsaka mametsametsaka 93 fetsy fetsifetsy mametsifétsy mametsimetsy 94 fia fiafia mamiafia
Radavida mivady dadabe sy bebe ny taona 1963- 1968 kosa dia notezaina tao amin-dradavida mivady tany boanamary- mahajanga izy. Mbola fomba iray tao amin’ny fianakaviana ihany koa ny fampitaizana ny ankizy madinika tao amin’izy mivady ireo. Tsy iharilanto patrick andriamangatiana irery no notaizana tao, fa nisy vitsivitsy ireo ankizy nitovitovy taona taminy. Nifanerasera betsaka tamin’ny anglisy i dadabe radavida ka nanjary nanahaka ny foto-pisainana amam-piheverana anglisy. Hentitra dia hentitra izy, ary nanao fitaizana miendrika fitondrana miaramila. Ny andro lany amin’ny tsy antony tokoa dia faty antoka tsy azo onerana 7 hoy rabetafika. Toy izany ny fomba fitaizan-dradavida mivady. Ny lamina asa tontolo ny andro, dia efa voarindra mialoha, ary izay tokony hatao dia tsy maintsy tanterahina araka ny tokony ho izy. Ny zavatra rehetra dia manana ny fotoany avy, tsy azo atao alohan’ny fotoana ary tsy azo atao aoriana, ary ny zavatra tsirairay dia samy manana ny toerana misy azy ary averina tsara araka izany rehefa avy nohetsehina 8 manomboka vao mifoha ny maraina, dia efa samy manana ny andraikiny ny ankizy tsirairay manati-pako any an-tsaha, mitoto vary, mamerin-desona kely, izay vao misakafo maraina. Vita an-tsakany sy an-davany izany izay vao mamonjy ny toeram- pianarana, ary fahefatradiny mialoha ny ora fidirana vao mahazo miainga avy ao an- trano, nefa ny sekoly ianarana mbola misy iray kilometatra miala avy eo. Ny fitaizana tao amin-dradavida mivady dia namantsika tao an-tsainy fa sarobidy ny fotoana ka tokony hohajaina fatratra. Efa nitaiza ny rain’iharilanto patrick andriamangatiana rahateo moa radavida mivady, ka tsy hisalasala aho
Tsikaritra fa maro ny tsy mahalala ny malo izay singan-driba misy ao antananambo. Isan’ny famahana olana sy fampihavanana ary fandaminana ny disadisam-piarahamoninana nisy tao hatrizay ka mandraka ankehitriny ny malo mahatsara ny fihavanana malagasy ny fiaraha-midinika sy ny fifanakalozan- kevitra amin’izy samy izy ao anatin’ny fiarahamonina, atrehin’ny mpiray donaka afo ao amin’ny fianakaviana manontolo. Mitondra soa sy mirakitra ny fahendren’ny mponina ny malo. 0.10. Ny fomba nanangonana ny akora sy ny fomba fiasa
Paika arahina mba tsy hijaliana eo amin’ny lafiny fitiavana ny hihanoka anaty fiainana ampoky ny fifaliana sy ny fahasambarana no faniriana eo amin’ny olon-droa mifankatia. Mety tsy ho izany hatrany anefa no hitranga, fa mety ho ivon’ny fahoriana ihany koa ny fitiavana olona iray. Nanolotra paika hisorohana izany fijaliam-pitiavana izany ny r. Fidimanantsoa ao amin’ny tononkalony. Ireto avy aminy ny toetra tokony hananana amin’izany mahay mifidy izay hotiavina tsy izay rehetra hita, dia iantsampazana avokoa. Misy fomba fitenenana malagasy hoe aza mihinana amam-bolony , ilaina ny famakafakana tsara izay olona hotiavina. Mety ho ny olona tiana ihany mantsy no ho anton’ny fijaliana rehetra iainana. Izao no voalaza ao amin’ny mahaiza mifidy t40 177 raha ny olon-tiana ihany no hampisy fijaliana, hiteraka tomany, sy ho antom-pahoriana; aleo dia tsy mitia.
Ny lanja omena azy eo amin’ny fiainana mahatonga ny mpianatra ho tia na tsia ny fahalalana iray ny lanja omeny azy. Ny riba no mifandray amin’ny maha izy azy kokoa, araka ny fiheveran’ny mpianatra ny firazanana, ny fomba fisaina, ny firenena sns. Midika izany fa toa lavitra azy ireo ny fandraisany ny zavatra resahina ao amin’ny literatiora ka tsy mahasarika azy.
Ny fanabeazana asehon’ny tantara foronina taratry ny fiainana ny tantara foronina ka azo atao fitaovana hanitsiana ny tsy mety. Ambara araka izany fa sekolin’ny fiainana izy ireny. Saika hita ao avokoa ny lafim-piainana rehetra na tsara na ratsy ka anjaran’ny tsirairay no misafidy izay mendrika azy. Ankoatra izany, mapahafantatra ny tantaram-pirenena ny tantara foronina. Hita ao ny zava-nitranga rehetra teo anivon’ny firenena. Ohatra ny lafiny politika sy fitondrana, ny kolontsaina, ny toe-karena, ny fiarahamonina. Ny fahafantarana izany no manetsika ny ambom-po sy ny fitiavan-tanindrazana ao amin’ny olona ka mahatonga azy handray andraikitra amin’ny fampandrosoana ny fireneny. Fanampin’izany, maneho ny hakanton’ny toerana ny tantara foronina. Noho izany, hahazoana mampitombo ny fahalalana momba ny faritra na firenena iray izy ireny. Ny fahafantarana izany no mahatonga ny olona hiaro ny tontolo iainana.
Ny boky fototra, toy ny boky lovako, fary mamy, dia misy ihany koa saingy tsy ampy mizara ho an’ireo mpampianatra misahana ny fampianarana ny taranja malagasy akory. Tsy azo lavina anefa fa vato misakana eo amin’ny fampianarana ny tsy fahampian’ny boky aman-tahirin-kevitra.
Ny atao hoe literatiora ny teny latinina litterae izay midika ho soratra no niaviany, ary ara-kevitra dia natao hiraketana an-tsoratra na hanehoana am-bava ny zava-misy na asa famoronana sy fihetseham-po omban’ny aingam-panahy izy. Maro ny mpanoratra no namaritra ny literatiora. Tao ny namaritra ny literatiora ara-bakiteny, tao ny namaritra ara-kevitra, tao ny araka anjara asa, tao ny araka ny fiheverana malalaka. Izahay kosa dia miombon-kevitra amin’i siméon rajaona raha nilaza fa ny atao hoe literatiora amin’ny heviny ety dia zava-kanto vita amin’ny teny .36 amin’izany dia ny fisian’ireo sarin-teny mifono angolam-pihetseham-po sy angolan-kevitra no maha-literatiora ny literatiora. Ny fanakarana ny maha-kanto azy dia ny fifotorana amin’ny lanjan’ireny sarin-teny ireny.
Momba ny fianarana poezia amin’ny teny malagasy , antananarivo, ffma 1914, ireo lesona navoakany miandalana tao amin’ny laharana faramparan’ny gazety basivava tamin’ny taona 1909. Ireto avy ireo gazety nivoaka nandritra ny vanim-potoana mahakasika an’ ity asa fikarohana ity basivava 7 septambra 1906- 2avril 1909 mifoha i madagasikara 7 juin 1907-10 avril 1913 ny masoandro 14 octobre 1910- décémbre 1913 ny lakolosy volamena 1er avril 1910-7 août 1914 ny trompetra volamena 15 janvier 1915 129 ireo gazety izay tsy an’ny misiona ireo dia samy nahafahan’ny mpanoratry ny vaovao nivalamparana avokoa, nahazoan’ny poezia amin’ny endriny vaovao nivoatra. Fa i jupiter no tena niavaka ary namirapiratra tokoa tamin’ireo namany ka nataony hoe prince des poètes na ’mpanjakakelin’ny mpanoratra’. Ilo mby an- doha tsy azo araraka izany ka ankoatra ny lesona navoakany dia mbola narosony koa ny fandaharana ny poesie 130 ny momba ny rima indrindra no tena nisongadina tao, nefa koa azo nitarafana ny toe-piainana tamin’izany. Toy izao no nanolorany an’ izany araka ny voninahiny sy ny anarany avy. Nataon’i jupiter mba hifankahazoan’ny poètes sy hifampiresadresahany amin’ny raharaha fanaony. Atolony ao ny poésie ramiary izay ny andalana 1è sy 4è no miady, ary ny 2è sy 3è kosa no miady abba ny poésie dalia izay ny andalana mifanelanenana no miady. Abab ny poésie rose izay ny andalana roa aloha no miady, ary ny roa aoriana kosa no miady aabb ny poésie violety izay misy andalana 6 ka ny telo aloha miady ary ny telo aoriana miady aaabbb ny poésie lisy izay misy andalana efatra ka mitovy avokoa ny andalana rehetra ao aaaa ny poésie dalia volafotsy, mitovy amin’ny dalia ihany fa izy kosa dia miady amin’ny fiantombohana koa ny fiafarana aabbaabb ny rose volafotsy izay toy ny rose ihany nefa mitovy koa ny voalohany sy ny farany isan’andalana aaaabbbb ny poésie violety volafotsy izay sahala amin’ny violety
Noho izany dia mendrika hovaliana fitiavana. Miharihary amin’ireo tononkalo ireo, fa tsy fitaizana sy fanabeazana fotsiny no omen’ny ray aman-dreny ny zanaka, fa eo ihany koa ny fitiavana. Izany tokoa mantsy no mahatonga azy ireo hikely aina amin’ny fikatsahana izay hahasoa ny zanany tsy mitarain-tana-miempaka mihitsy izy ireo amin’ny fikirizana mba hahatonga ny zanany ho olom-banona. Tsy latsa-danja noho izany koa anefa ny fitiavany ireo zanany. Ny amin’io indray no horesahana manaraka.
Alohan’ny handatsahana fanindroany ny harato, entina miala iny toerana efa nanjonoana iny ny lakana ka mamonjy toeran-kafa izay mbola tsy nanjonoana indray. Halatsaka toy ny nandatsahana azy tamin’ny voalohany indray ny harato ary andrasana adiny 2 na 3 toy ny teo aloha ihany koa. Aorian’izay, ampiakarina ny harato ary amin’ny fampakarana azy farany dia tsy hesorina amin’ny harato intsony ny trondro azo fa avela eo ihany. Alohan’ny hodiana dia misakafo ireo mpanjono ary aorian’ny sakafo vao mody. Izany hoe indroa misakafo ny mpanjono any am-panatanterahana ny asa vao tonga sy alohan’ny hody. Any ho any amin’ny 11 ora ny fodiana, satria efa manomboka mitsoka ny rivotra izay manova ny toetrandro amin’io fotoana io. Izay rivotra mitsoka izay no hahafantaran’ireo mpanjono fa tokony hiverina izy ireo. Izany hoe, mibaiko ny fodian’ny mpanjono ny fitsokan’ny rivotra. Ii-1-3-4- ny fiverenana tsy ireo any ampovoan-dranomasina ihany no mahafantatra fa fotoana fiakarana iny fotoana iny fa ny any an-tanàna ihany koa dia efa mahalala sy miandry. Ny hahafantarany izany dia ny fiovan’ny toetrandro izay manomboka mandrivotra. Rehefa miseho io famantarana io, manao diabe ireo mpanjono mamonjy fodiana hisorohana ny faharendrehan’ny lakana. Miandry eo an-tseranana kosa ireo vehivavy izay vadin’ny mpanjono na anabaviny ho an’izay mbola tsy manam-bady. Miaraka amin’ny koveta ireo eo am-piandrasana, iny koveta iny no itondrana ny trondro ho any an-tsena.
Amin’ny andro farany hoy andriamanitra hisy fahagagana amin’ny lanitra ambony sy famantarana amin’ny tany ambany hirodana ho levona ny tany sy ny lanitra hisamboaravoara ary ny ranomasina ka ny masoandro dia hody ho haizina ny volana kosa dia hanjary rà alohan’ny hahatongavan’ny ray, didin’andriamanitra tompo nahary izany
Ohatra 2 tononkalo nosoratan’i lydiary, mitondra ny lohateny hoe ny ampitso manontany manonofy asa manonofy hanina manonofy ny lasa manonofy dia fanina manoloana indray ny ampitso miafin’endrika dia dify ny ampitso tsy an’ny tena fa any an-tanan’olon-kafa nofy sisa ireny tolona nimatimatesan’ny vahoaka tsy vaky volo ireny. Tolona niandrandrany asa, hanina, fandriampahalemana, sy ny sisa. Nampanontany tena azy ny fahitany ny zava-nisy niainany toa mbola tsy eo am-pelatanany ny ho aviny fa mbola kobonin’ny ampitso. Miara-mitaraina amin’ny vahoaka ny mpanoratra manoloana izany rehetra izany. Ohatra 3 tononkalo nosoratan’i lilah mitondra ny lohateny hoe vavaka ho an’ny tanindrazana jerenao ity firenena mitomany, mahonena mosarena sy mahantra ray ô, iza no hiantra? Ireo mpitondra toa variana miady lahy, tena sondriana mitady izay ho azy ihany, ho aiza re ny tany! Nahatsiaro ho very tanteraka ny malagasy ka niantoraka any amin’andriamanitra. Nilaozan’ireo mpitondra niady an-trano mantsy izy, ka nahatsiaro ho kamboty sy nahantra. Tsy nisy mihevitra izay hahasoa ny vahoaka madinika ny mpitondra fa variana miady seza. Andriamanitra sisa no nitalahoana famonjena.
Hamafisina miaraka amin’izay fiofanana omena azy hatrany ny fampianarana mamaky teny sy manoratra. Tsy tokony hisy fanavahana kilasy fa ny fetran-taona farany ambanin’ireo mpianatra azo raisina no apetraka. Ohatra hoe ankizivavy 14 taona no miakatra, tsy afaka nianatra na voatery nijanona antenantenany noho ny antony maro samihafa. Tsy tokony hisy saram-pianarana ihany koa alaina amin’ny mpianatra mba tsy ho sakana amin’ny fiatrehany ny fiofanana ny tsy fananam-bola.
Ny mpandray anjara mpanampy samy voalazan’ny mpanoratra ao amin’ny tantara avokoa ny toetoetran’ireo mpandray anjara mpanampy ireo. Ireto moa izy ireo ramily, zaodahin’i tsiry, voahangy, vadin-dramily, anabavin’i tsiry; miaro sy vony, zanak’anabavin’i tsiry, mino, olon-tian’i tsiry -meja, naman’i mino, nampiantrano an’i tsiry, rakotovao sy fano, mpiara-niasa tamin’i tsiry, ary aziz, mpampiasa an’i tsiry. Mba hahitana ny fahaizan’ny mpanoratra mandoko ny tantara amin’ny fanoritsoritana ny toetran’ireo mpandray anjara mpanampy ireo, dia haka ohatra vitsivitsy amin’izy ireo isika. Ohatra1 ny momba an’i voahangy, anabavin’i tsiry vehivavy malemy paika i voahangy ka nalain-kiady taman’olona takila 4 vehivavy mataho-bady i voahangy anabaviko ka nalain-kiaro ny anadahiny. Tsapany anefa ny fahoriako. Tena nalahelo ahy tokoa izy, te hampahery ahy izy kanjo nangina ihany. Takila 5 vehivavy tia vady i voahangy anabaviko, ka na dia ny tseroky ramily aza voadiony. Takila 9
Ohatra 3 nalaina tao amin’ny tononkalo nosoratan-drabenja salomon, mitondra ny lohateny hoe hira ho an’ny mpampianatra and 5 ry masiaka be ronono tsy nihambo ho zanahary ny samoina valaka, hono, no manadino ny ramiary! Izahay kosa hanandratra raha tsy nisy ianao mpampianatra nety tohatra hiakarana, tsy ho nisy fivoarana. Oharina takona mpampianatra anoharana masiaka beronono takona ny oharina eto amin’ity andalana voalohany amin’ny andininy farany amin’ity tononkalo ity. Anarana azo itarafana avy hatrany ny toetran’ilay olona no hita ao amin’ny anoharana. Fomba filazan-javatra azo ahatsapana ny angolam-pihetseham-pon’ny mpanoratra izao asehon’ny tononkalo izao. Tsy nolazainy avy hatrany ilay olona, fa ny toetrany no nentiny nasolo ny anarany. Fanomezana endrika kanto ny tononkalo avokoa izany, no sady fanehoana ny fonjan-kevitra fonosin’ilay sarin-teny.
La formation professionnelle doit aboutir à l’insertion professionnelle des sortants du cfa. Leur insertion ne peut réussir que si l’environnement socio-économique national et même international y est favorable. Autrement dit, pour permettre aux formés de s’insérer professionnellement, l’économie nationale doit offrir des opportunités d’affaires, d’investissement, d’entreprises. L’économie serait ainsi capable d’absorber les sortants du cfa. Toutefois, cette capacité peut être limitée par des facteurs exogènes compte tenu de l’ouverture du pays sur le monde extérieur et de la libéralisation. L’absorption des formés pourrait non seulement se faire par leur insertion sur le marché du travail en étant employés mais également elle peut se réaliser par l’auto emploi.
Ireo fitaovan-tserasera ampitany ny kanto amin’ny mpiray tanindrazana hoy i randja zanamihoatra na toa inona na toa inona heverina ho fiezinezin’ny talentan’ny poeta, dia tapany ihany ny talentan’ny mpamaky no manova azy ho erany. 32 araka izany, zava-poana ny asa soratra raha tsy eo ny mpamaky. Izany no iezahan’i niry-solosoa hamoaka ny asa sorany amin’ny fomba maro samihafa mba ho fantatry ny maro mamoaka ny asa sorany any amin’ny gazety izy, noho ny fahatsapany fa ho moramora kokoa amin’ny olona ny hahita ny tononkalo izay nosoratany. Tsy dia lafo mantsy ny gazety, ary hita fa ny ankabeazan’ny mponina an-tanàn-dehibe dia mividy gazety avokoa. Ireto avy ireo gazety efa namoahany ny asa sorany gazety hehy
Fantatra fa tsy ampy ny fampianarana omena any am-pianarana. Ny antony, dia noho ny fotoana voafetra. Noho izany, anjaran’ny mpianatra ny mampitombo ny fahalalany. Mitana anjara toerana lehibe amin’izany ny boky. Misy amin’ireo mpianatra anefa no tsy manana boky ho an’ny taranja malagasy akory any an-trano, noho ny fahasahiranan’ny ray aman-dreniny. Miteraka tsy fahalavorariana eo amin’ny fianarany izany.
Mpanondro fa ny fipetraky ny mpiteny sy ny itenenana manoloana ny toerana tenenina. Manaraka izany, mety ho azo atao ny mampifandray ny fandinihana ny mpanondro sy ny fandinihana ny mpisolo tena satria manondro olona na zavatra ihany koa ny mpiteny raha mampiasa ny mpisolo tena, laharana voalohany, faharoa ary fahatelo. Azo atao ny mampifandray ny fandinihana ny hevitra miovaova arakaraka ny nahim-pon’ny mpiteny amin’ireo sarin-teny samihafa fampiasa amin’ny lahabolana isan-karazany. Azo ampifandraisina amin’ny laza masaka na fanarabiana, ohatra, ny fanitarana ny lanja raketin’ny mpanondro. Mety ho azo ampifandraisina amin’ny fanovana anarana ny fahafahan’ny mpanondro mandray ny toeran’ny anarana sy misolo azy io, tahaka ny ahafahan’ny mpamari-toetra mandray ny toeran’ny anarana sy misolo azy noho izy ireo matetika mifanila toerana ao anaty fehezanteny ka afaka mifamindra toetra sy anjara asa. Farany, asa azo atao ny mampitahana ny fiasan’ny mpanondro amin’ny fiteny isan-karazany misy eto amin’ny nosy, sy izay mety ho fifandraisany amin’ny mpanondro amin’ny teny miasa any amin’ny firenena hafa.
Teorian’ny serasera ny teorian’ny serasera dia ampiasaina eo amin’ny fandinihana ny paikadin’ny serasera amin’ny ankapobeny sy eo amin’ny telolafin’ny fampianarana. Nosokajianay ho roa io teoria io ka ahitana ny teorian’ny fifandraisana ary ny teorian’ny fahalalana sy ny fanangonam-pahalalana.
Ny dokam-barotra dia mandrafitra tontolo lafatra noho ny fampiasana ny teny sy ny sary na kisary miaraka aminy. Tsy dia misy mino an’izany loatra, kanefa dia manaiky ny nofinofy sy eritreritra izay atolotry ny dokam-barotra ihany fiction ilay tontolo atrangany dia tsy misy kanefa dia toa marina ihany. Ao an-tsain’ny mpanjifa dia teraka ny hevitra hoe diso avokoa izay zavatra ambara aminy amin’ny dokam-barotra, kanefa, ao amin’ny akalam-pisainany ao dia milafika mora ny hoe na izany kosa aza miasa mangina noho izany ny faniriana désir sy ny nofinofy fantasme , ary dia ireo no miteraka ny filàna ilay zavatra dokafana.
Izany hoe tena isehoan’ny hafanana mihitsy ny faritra atsimo andrefana izay voafaokan’ny atsimon’i madagasikara. Azo itarafana izany àry ny fibaliaky ny masoandro isan’andro afa-tsy amin’ny fotoana mampisy ny rivo-doza ihany no mba manjombona. Tsy misy firy ny orana raha tsy amin’ny fotoana isehoan’ny rivo-doza. Ohatra tamin’ny febroary telo ambin’ny folo sy roarivo, nisy oram-be nitondra tondra- drano lehibe vokatry ny fisian’ny rivo-doza mahery vaika mitondra ny anarana hoeharonà. Tsy mahagaga ihany koa ary raha mafana dia mafana ny ao ambohimahavelona fa mandalo ao ny zanapehintany adijady, ka ny toerana izay andalovan’io zanapehintany io dia lasa toerana mafana, araka ny filazan’ny manam- pahaizana.
Rivotra politika rivotra inona ary ity? Tsy misy fiafarany, tsy mangatsiaka, tsy mafana, fa manerana ny tany tsy mba voajanahary, fa noforonin’olombelona, ka nahatonga saina ireo mpitolona hery velona. Nosy no namoronana ity tany ity, ka tsy tiana ho vaky! Nefa noho iny rivotra iny, dia nisy mpirafy, tsy mba misy fandeferana, fa vao mainka henjan-droa ny adilahim-politikan’ireto mpifanandrina anakiroa. Toa tsy misy fiafarany, ity rivotra mifafy, fa vao mainka mihamitombo sady mihamafy marobe ireo mijaly, tsy mitsako, tsy mitafy noho ilay rivotra politika voafafy. Tsy mitondra be mangovitra na koa oram-baratra ilay rivotra mifofo, fa nanapaka ny zahatra tebiteby, horohoro, no hita eto amintsika nisy fankahalana, ahiako hisy ra mandriaka. Rivotra politika izao, no mibahan-toerana eto ka natao solon-karavasy hampitombo indray ny sento, lazaina ho fampandrosoam-pirenena no nanaovana azy; fa ho an’ny hafa kosa dia nentiny hamonoana ny gasy toa azy. Malagasy maro izao no efa mihinana mangahazo fa amin’ireo filoha ireo, no misy milalao tapa-kazo, ka mitady hevitra bontolo, hitondrana firenena amin’ny herin’ny satana sy hiarovan-tena. Toa mahatsiaro fahoriana, ireo voageja amin’izany fa tsy mba afaka mifidy izay lalan-kombany tombontsoan’olom-bitsy no katsahiny amin’izany fatsy ireo vahoaka mitaraina sesilany lazaina fa ny fitokonana no mahatonga handry fotsy nefa izy ireo no manana elatra ka manao vorompotsy firy taona moa izay no nisian’ny fiampangana? Nefa indrisy fa toa nirintona tsy tana noho ny herin’ny satana. Nampoina 20-07-91 v. A 22
Saika ny ankamaroan’ny tanora mihitsy no azon’aretina toy izany. Misy ihany anefa ny tanora no sahy manohitra, ary ny tovovavy indray aza matetika no ahatarafana izany; saingy kely hery izy ireo ka tsy afa-miala amin’ny valan’ny fiarahamonina. Iray aman’ireny i bako. Nanohitra ny sefony ihany izy tamin’ilay takalo manitsakitsaka ny hasina mahaolona azy, fa tsy nanan-tsafidy. Nitady vahaolana izy hamotehana ny zanaky ny sefony niniana napetraka tao an-kibony, fa tsy nahomby. Namaly ny ray aman-dreniny izy, tamin’ity fanambadiana an-tery setra hiarahany miaina amin’olona nanolana azy, fa tsy nisy azony natao. Ary nandoa-danitra izy nanaraka ilay neken’ny fony tany an-tany lavitra, fa naverin’ny fitiavan-janaka moramora ao amin’ilay tokantrano nilaozany. Hoy ifara nankahery an’i bako efa niala nenina indry, efa nandoa-danitra, saingy toa manao tampody fohy hatrany ny lasa! Izany no ilazako hoe sao izany, akia ry bako, no atao hoe anjara! 178
Andalana mampisaintsaina , ahitana fehezan-teny mifamaly rafitra, mihena vahana, mifanipa-kevitra ireo. Mandoko ny alahelon’ny mpiventy noho ny tsy fandalan’ny olona intsony ny marina ny parallélisme ny fifamaliana efa nefa , miampy ny kianteny milaza fandavana tsy no maneho ny fifanoheran- kevitra. Ny anaphore efa miverina indroa eo amin’ny laniny voalohany amin’ny fifamaliana dia entina mandresy lahatra ny mpihaino fa manana ny lanjany tokoa ny fahamarinana teo amin’ny malagasy. Vokatr’izany, mipongatra ny fahatsiarovana, ka ny anadiphose manao ny marina no mandoko izany.
Mpampianatra, no mampahazava tsikelikely ny feo tononina. I richaudeau dia manamafy izany fa raha mitoetra ho fitaovam-pahalalana voalohany indrindra ny vakiteny, dia tsotra ihany ny antony satria mahomby kokoa izy, noho ireo tekinika vaovaon’ny haino aman-jery 59. Araka izany, tsy azo atao ambanin-javatra ny vaky boky, fa rehefa misy fotoana banga dia tokony hiditra ao amin’ny trano famakiam- boky ny mpianatra.
Mipetraka tsara ihany koa ny rafitra ara-piarahamonina misy eto amin’ity ribam- pahafatesana ity. Nomena anjara toerana voatokana ny tangalamena sy ny raiamandreny ao amin’ny tra ondahy no anjara tranon’ny lehilahy efa mahazohazo taona sy ny tangalamena. Mila fahanginana mantsy izy ireny, satria izy no mandinika sy manapa-kevitra amin’izay hatao rehetra. Ny vehivavy lehibe kosa dia ao andra o tamba a, ary eo akaiky ny maty, satria ireny no manambitamby sy mankahery ny mpitomany ary miambina ny lalitra eo amin’ny maty. Mamita iraka amin’ny filazana samihafa sy amin’ny asa mafy mandritra ny fikarakarana ny tovolahy. Izy ireny ihany koa no tena tomponandraikitra amin’ny hady fasana sy filanjana ny faty halevina. Misahana ny fikarakarana sakafo sy famahanana ny vahiny kosa no andraikitr’ireo zatovovavy. Noho izany dia eny an-tokotany no tena anjara toerany. Misongadina ato anatin’ity riba ity ihany koa ireo tsimbalivaly misy eo amin’ny olom- piarahamonina ny mpitondra sy ny entina, ny mpitarika sy ny tarihina, ny ray aman- dreny sy ny zanaka, ny zoky sy ny zandry, ny rafozana sy ny vinanto, ny zanaky ny lahy sy ny zanaky ny vavy99. Hita mivantana, araka izany, ny rafitra an-tanan-tohatra eo amin’ny fiarahamonina ny olon-dehibe na ny raiamandreny, ny tanora, ary ny zaza. Raha araka ny fahitana ny zava-misy dia tsy azo korontanina izany rafitra izany. Hita taratra ihany koa ny kolontsaina mandritra ny fomba amam-panao. Ny fitafy entina mamonjy faty dia voafantina, araka izay nifanarahan’ny mpiaramonina. Ho an’ny vehivavy dia akanjo sy lambahoany ary saron-doha, na satroka no ekena ho fitondra mamonjy faty. Ny fitafy andavanandro miampy salampi a sy satroka, ary tehina ho an’ny lehilahy. Ny lehilahy lehibe handeha hamonjy faty dia misy manao lamba an-doha-soroka ho famantarana, ka ny ilany havia no asiana izany. Tsy misy lalàna velona anefa mifehy io fomba io, saingy ny rehetra dia mankato izany avokoa. Tsara homarihina, fa tsy fanao loatra ny mitondra fitafy madio na mirenty mamonjy faty, fa heverina ho mifaly raha manao toy izany.
Wilhelm steiber dia mpanolo-tsaina voalohan’i bismarck; anisan’ireo marani-tsaina ny amin’ny resaka fitsikilovana izy, izy ihany koa no nanangona ireo toe-javatra momba ny fitsikilovana tao frantsa. Notombanany nandritra izany ny herin’ny ady; nandray fanapahan- kevitra hentitra izy namorona antokon’olona fahadimy i steiber mody nolazaina fa mpifindra monina io antokon’olona io nefa naorina mba hanakorontana tao paris. Tetsy ankilan’izany, nanome famotsoran-keloka i bismarck ; nanara-maso ireo mpitondra frantsay vaovao izy ary nametraka tamin’ny toerana tokony hisy azy avy ireo antokon’olona mpitsikilo sy nijery ny vokatr’izany.